Každý chceme mať peniaze a keď ich máme, chceme ich viac. Aj ty sa môžeš stať milionárom do niekoľkých rokov.
Matematika
Začnime jednoduchou matematikou. Budovanie bohatstva zahŕňa hlavne 3 základné veci: šetrenie peňazí, ich múdre investovanie a robiť to veľmi dlho. To je spôsob, akým napríklad aj Warren Buffet získal svoje bohatstvo, a ktorý je dostatočne jednoduchý na to, aby sme ho do svojich životov zahrnuli aj my.
foto: lifehack.com
(Nasledujúca časť je príkladom toho, ako by to mohlo fungovať. Čísla sú ale nastavené na americkú finančnú úroveň.)
Matematika je veľmi jednoduchá. Dajme tomu, že ročne zarobíme 400 000 eur. Pravdepodobne je to viac, ako lepší priemer v USA. Ročne nám stačí odložiť a investovať iba malú časť z tohto príjmu — asi okolo 20 000. Čiže 5% z toho, čo zarobíme. Ak rátame s návratnosťou našich investícií aspoň 9% ročne, za 20 rokov môžeme nahromadiť približne 900 000 eur.
Samozrejme, proti tejto logike sa dá namietať minimálne týmito tromi námietkami:
- Inflácia za 20 rokov významne zníži hodnotu ušetrených 900 000 eur.
- Nie každý môže šetriť mesačne až tak veľa. Niekto si nevie odložiť ani pár stovák zo svojej výplatnej pásky.
- Návratnosť aspoň 9% ročne, môže byť podľa niekoho príliš vysoká.
Poďme si teda každý bod rozobrať.
Inflácia
Inflácia je reálna hrozba pri hromadení takto veľkého množstva peňazí. Ale nedá sa s istotou predpovedať, aký presne bude jej účinok v budúcnosti. Ak by sme ale reálne zobrali do úvahy, že len 2% z ušetrených 0,9 milióna eur by pravidelne strácalo na hodnote, dostaneme sa za 20 rokov na úroveň 630 000 našetrených eur. Existujú ale možnosti, ako tento faktor vyrovnať.
Napríklad, mesačné príjmy väčšinou rastú spolu s infláciou. Pred 20 rokmi taktiež nebolo reálne rozmýšľať nad tým, že ročne by sa zarábalo okolo 400 tisíc.
foto: typepad.com
Šetrenie
Výška úspor je veľmi osobná a závisí od mnohých faktorov. Najväčšiu úlohu tu samozrejme zohráva príjem. V tejto detailnej analýze si môžeš pozrieť, koľko by bolo možné ušetriť až do dôchodku. Pre tých, ktorým šetrenie robí problém, je tu zopár myšlienok, ktoré môžu pomôcť.
Zaplať najprv sebe
Je to banálne jednoduché. "Najprv šetriť a potom míňať" ti môže pomôcť ušetriť viac peňazí. Štúdie ukazujú, že zamestnanci si automaticky viac šetria na dôchodok, ak ich zamestnávateľ pridal do plánov aj počas ich pokročilého veku. Tento spôsob môžeš aplikovať aj na systém úspor.
Mysli v malom
Tým myslím, míňaj čo najmenej. Ak len ušetríš mesačne niekoľko stoviek na skresaní málo využívaného paušálu a zbytočné jazdenie autom alebo dennodenné utrácanie v reštauráciách, hneď bude na tvojom účte viac peňazí.
Spravuj svoje peniaze
Existuje mnoho aplikácií, ktoré ti môžu uľahčiť prácu s peniazmi. Sledujú koľko míňaš a dávajú ti spätnú väzbu. Tu máš zoznam niektorých. Odporučiť môžem Personal Capital, ktorý ti automaticky pomáha v každej sfére tvojich financií.
Kľúčom je uvedomiť si, že aj šetrenie je určitá časť tvojho príjmu do budúcna.
foto: businessinsider.com
Návratnosť
Podľa štatistiky bola priemerná návratnosť investícií od roku 1926 do roku 2015 9,5%. Ak by sme aplikovali na naše našetrené peniaze návratnosť o pol percenta vyššiu, hneď by nám to sumu našetrených peňazí zdvihlo o niekoľko tisíc eur. Ak by ale naopak návratnosť klesla na 8%, už by sme mohli strácať vyše 80 000 behom 20 rokov šetrenia. Takže jasné, že návratnosť je veľký problém. Ale treba rátať s tým, že ak sa budeme snažiť a makať na našich investovaných peniazoch, návratnosťnašich investícií môže kľudne byť viac ako 9%.
Neúspech
Jedna z pravdepodobných možností na ceste za titulom milionára, je aj krach a neúspech. Ak by sme po 20 rokoch neboli milionári a nemali našetrený 1 milión, určite by nás potešilo aj nejakých 750 000 eur. No nie?
Zdroj: forbes.com, Zdroj titulnej fotografie: tumblr/Rich Kids of Instagram